CELEX: 62008TN0042
Language: fi
Date: 2008-01-24 00:00:00
Title: Asia T-42/08: Kanne 24.1.2008 — Shetland Islands Council v. komissio

12.4.2008   
            
            
               FI
            
            
               Euroopan unionin virallinen lehti
            
            
               C 92/35
            
         Kanne 24.1.2008 — Shetland Islands Council v. komissio
   (Asia T-42/08)
   (2008/C 92/71)
   Oikeudenkäyntikieli: englanti
   Asianosaiset
   
      Kantaja: Shetland Islands Council (asiamiehet: barrister E. Whiteford, solicitor R. Murray ja QC R. Thompson)
   
      Vastaaja: Euroopan yhteisöjen komissio
   Vaatimukset
   
               —
            
            
               Kyseisen päätöksen 1 kohdan 2 alakohta sekä 3, 4 ja 5 kohta on kumottava
            
         
               —
            
            
               tästä kanteesta aiheutuneet kulut on korvattava.
            
         Oikeudelliset perusteet ja pääasialliset perustelut
   Kantaja on julkinen viranomainen, joka maksoi osana kahta yleistä tukitoimenpidettä, kalastusalalla erilaisista tukijärjestelmistä koostuvia tukia kalanpyynti- ja jalostusteollisuudelle sekä kalanviljelyteollisuudelle. Komissio katsoi, että Yhdistyneen kuningaskunnan kalastusalusten nykyaikaistamisjärjestelmän perusteella maksama tuki, ei soveltunut yhteismarkkinoille, sikäli kuin se liittyi nykyaikaistamishankkeisiin, jotka koskevat vetoisuutena tai tehona laskettua kapasiteettia.
   Kantaja vaatii kanteellaan kalastusalusten nykyaikaistamissuunnitelmasta Yhdistyneessä kuningaskunnassa 13.11.2007 annetun komission päätöksen C 37/2006 (ex NN 91/2005) osittaista kumoamista EY 230 artiklan nojalla. Kantaja vaatii erityisesti riidanalaisen päätöksen 1 kohdan 2 alakohdan sekä 3, 4 ja 5 kohdan kumoamista kahdella perusteella:
   
               1.
            
            
               komissio teki väitetysti oikeudellisen virheen, kun se totesi, että tuet aluksen vetoisuuteen tai tehoon vaikuttamattomien moottoreiden uusimiseksi tai parantamiseksi ”koskevat vetoisuutena tai tehona laskettua kapasiteettia” asetuksen (EY) N:o 2792/1999 (1) 9 artiklan 1 kohdan c alakohdan i alakohdassa tarkoitetulla tavalla, eivätkä ne näin ollen sovellu yhteismarkkinoille
            
         
               2.
            
            
               komissio teki oikeudellisen virheen, kun se totesi, että tukien takaisinperiminen on:
               
                           a.
                        
                        
                           neuvoston asetuksen (EY) N:o 659/1999 (2) 14 artiklan 1 kohdan mukainen
                        
                     
                           b.
                        
                        
                           oikeusvarmuuden, luottamuksensuojan ja yhdenvertaisen kohtelun yleisten periaatteiden mukainen.
                        
                     
         
      (1)  Kalatalousalan rakenteellisia toimia koskevista yksityiskohtaisista säännöistä ja edellytyksistä 17.12.1999 annettu neuvoston asetus (EY) N:o 2792/1999 (EYVL L 337, s. 10).
   
      (2)  Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä 22.3.1999 annettu neuvoston asetus (EY) N:o 659/1999 (EYVL L 83, s. 1).